[{"text_idx": "#000004", "text": "Mae\u2019r Mentrau Iaith yn helpu i arwain y ffordd ym maes prosiectau technoleg ieithyddol. Er mwyn i\u2019r Gymraeg barhau a ffynnu mae\u2019n rhaid cyflwyno\u2019r Gymraeg i fyd technoleg, a\u2019i defnyddio\u2019r dechnoleg honno. Hoffai\u2019r Mentrau Iaith gyhoeddi enwau\u2019r 3 prosiect sydd wedi cyrraedd rhestr fer categori Technoleg yng Ngwobrau\u2019r Mentrau Iaith;"}, {"text_idx": "#000008", "text": "Cyfres o 6 ap am ddim yw apiau Magi Ann sy\u2019n helpu plant a rhieni i ddysgu\u2019r Gymraeg drwy stori\u0308au syml a lliwgar. Mae\u2019n cynnig cyfle i blant oed cyfnod sylfaen fwynhau gemau syml wrth ddysgu darllen gan hefyd hyrwyddo\u2019r Gymraeg ymysg rhieni. Mae\u2019r cymeriad hefyd yn byw tu hwnt i\u2019r ap gyda Magi Ann yn ymweld a\u0302 pharti\u0308on, ysgolion, diwrnodau hwyl a mwy."}, {"text_idx": "#000010", "text": "Pwrpas WiciMo\u0302n yw cyfoethogi\u2019r Gymraeg ar Wicipedia er mwyn codi statws yr iaith gyda chwmni\u0308au datblygu meddalwedd digidol, gan ganolbwyntio ar bynciau hanesyddol, gwyddonol a diwylliannol. Hyd yma, mae 2,752 erthygl wedi eu hysgrifennu gan wirfoddolwyr WiciMo\u0302n; plant ysgol gynradd, uwchradd a phobl hy\u0302n, sy\u2019n gyfraniad sylweddol i\u2019r Gymraeg ar y we."}, {"text_idx": "#000011", "text": "Mae\u2019r categori wedi ei noddi gan S4C Clic, llwyfan digidol y sianel deledu. S4C yw darlledwr cenedlaethol Cymru sy\u2019n darparu dros 100 awr o deledu\u2019r wythnos o 06:00 y bore hyd hanner nos, i gyd yn Gymraeg. Gyda nifer cynyddol yn gwylio adloniant arlein ac yn defnyddio technolegau gwahanol i wneud hynny, mae\u2019n bwysig bod adnoddau digidol yn sicrhau lle ymysg y mawrion er mwyn rhannu adloniant cyfrwng Gymraeg gyda\u2019r gynulleidfa."}, {"text_idx": "#000017", "text": "Created by Gwe Cambrian Web Cyf"}]